དབུ་ཆོས་འཕེལ་ཚེ་རིང་ལ་བཅར་འདྲི་བྱེད་རིང་།ཁོང་གིས་ངོ་ལྐོག་མེད་པའི་བཀའ་མོལ་ཞིག་གསུངས་བྱུང་སྟེ་ཁོང་གིས།ང་ནི་མི་ཧ་ཅང་བཀྲེན་པོ་ཞིག་ཡིན།ངས་སེར་སྣ་ཆེན་པོ་བྱས་ཏེ་གཏོང་དགོས་ངེས་ལ་མ་གཏོགས་དངུལ་སྐར་ལི་གཅིག་ཀྱང་གློད་ཀྱི་མེད།ལྕགས་འདམ་དུ་ཤིང་བཟོ་ལོ་གཉིས་བྱས་ཏེ་ཁྱིམ་དུ་འཁོར་ཞག་ལ་ཡོང་ཐེངས་རེར་ཡུལ་མི་ཚོས་ཇ་ཆང་འཁྱེར་ནས་འཚམས་འདྲི་ཞུ་བར་ཕེབས་སྐབས།ཁོང་ཚོར་ལག་རྟགས་ལ་ཤིང་བཟོ་བྱེད་དུས་དམག་སྒར་ནས་སྤྲད་པའི་ལག་ཤུབས་དག་མ་གྱོན་པར་བསགས་ནས་ཇ་ཆང་ཞུ་བར་ཕེབས་མཁན་ལ་ལག་ཤུབས་ཆ་རེ་སྤྲད་མྱོང་།ཧེ་ཧེ།ང་དངོས་གནས་སེར་སྣ་ཅན་ཞིག་ཡིན་པ་འདྲ་ཞེས་གད་མོ་དགོད་ཀྱི་འདུག་པས།ཁོང་གི་གནང་ལུགས་དེས་སྐབས་དེ་དུས་ནས་ཁོང་ཚང་ཕྱུག་པོ་ཆགས་རྒྱུའི་སྔ་ལྟས་ཤིག་འཆར་གྱི་ཡོད་པ་རྟོགས་མོད།འོན་ཏེ་ཡང་སྐབས་དེར་ཁོ་བའི་ཡིད་ལ།ཕྱུག་པོས་ལྟོ་མི་ཟ།དབུལ་པོས་ལས་མི་བྱེད་ཅེས་པའི་གཏམ་དཔེ་དེ་ཡང་དྲན་བྱུང་།